《杂诗二十二首 其二十二》
明代·曹于汴

浩歌复浩歌，人世奈心何。心心山海隔，心心筹算多。

相隔生睊忿，多算少安和。我生灵万类，寸心更靡它。

胡为翻自苦，憧憧起干戈。吾将驱此心，委诸东流波。

不分秦与楚，不知唯与阿。可使眉无促，可使鬓无皤。

百年能几日，浩歌复浩歌。

作者简介：曹于汴，字自梁，一字贞予，解州安邑（今山西省运城市）人。明代万历二十年（公元1592年）进士。以淮安推官徵授刑科左、右给事中，转吏科给事中，遇事敢言。擢太常少卿。光宗时，转大理少卿。熹宗立，迁左佥都御史，佐赵南星主京察，进吏部右侍郎。力抉善类，为魏忠贤所斥。崇祯初，拜左都御史，振顿宪规。他平生制行高洁，风节凛然。荆著有《仰节堂集》十四卷，与《共发编》均《四库总目》并传于世。崇祯七年（1634年）卒，年77岁。赠太子太保。